扬州，乃造楼橹战具于瓜洲，漕慄于真州，树栅以断其粮道。宋都统姜才领步骑二万来攻栅，敌军夹河爲阵，阿术麾骑士渡河击之，战数合，坚不能却。衆军佯北，才逐之，我军回击，万矢雨集，才军不能支，擒其副将张林，斩首一万八千级。七月庚午，宋将张世杰、孙虎臣以舟师万艘驻焦山东，每十船爲一舫，联以铁锁，以示必死。阿术登石分山，望之，舳舻连接，旌旗蔽江，曰：「可烧而走也。」遂选强健善射者千人，载以世鉅舰，分两翼夹射，阿术居中，合兵而进，以火矢烧其蓬樯，烟焰涨天。宋兵既碇舟死战，至是欲走不能，前军争赴水死，后军散走。追至圌山，获